tomron87/hebrew-wikipedia-sentences-corpus huggingface dataset:
רבות מהמערכות שבה כושלות והם אינם מסוגלים לנווט את הספינה ואפילו לחזור לכדור הארץ.
אולם, הספינה עוצרת לפרקים בכוכבי לכת, מה שמאפשר לצוות לחקור אותם ולחדש את המלאי הדליל שברשותם.
הסדרה מכוונת בעיקר לקהל צופים שמכיר את יקום סטארגייט.
היא מתבססת על המיתולוגיה שהותוותה ביקום סטארגייט, ועדיין מכילה את הצד ההרפתקני והמחקרי של קודמותיה, אם כי אינה מסתמכת לחלוטין על המיתולוגיה ושמה דגש על הנפשות המאכלסות אותה.
אופי הסדרה הוא אפל ומחוספס יותר.
קופר, מהות הסיפור היא הפחד והאימה שבאה בעקבות טרגדיה בשילוב עם שביב של תקווה ושל הישרדות אנושית בסיסית.
רוברט קרלייל - ד"ר ניקולאס ראש, מדען
לואיס פריירה - קולונל אברט יאנג, ראש הצוות
בריאן ג'יי סמית' - סגן מת'יו סקוט, שני בפיקוד אחרי יאנג
אליז לבסק - קלואי ארמסטרונג, ביתו של סנאטור אמריקני שפיקח על פרויקט סטארגייט
דייוויד בלו - איליי ואלאס, גאון מחשבים ומתמטיקה
אליינה הופמן - תמרה "טי.ג'יי" ג'והנסן, רופאת שטח
ג'מיל ווקר סמית - רב-סמל רונאלד גריר
מינג-נה ון - קאמיל ריי, אזרחית, נציגת ארגון ה-IOA המפקח על פרויקט סטארגייט
בנוסף, מופיעים בעונה הראשונה שחקני סטארגייט SG-1 ריצ'רד דין אנדרסון, אמנדה טאפינג ומייקל שנקס בתפקידי אורח.
בפרק בעונה השנייה הופיעו שחקני סטארגייט אטלנטיס רוברט פיקרדו ודייוויד היולט.
סטארג'אמרס היא קבוצה בדיונית של פיראטי חלל המופיעה בחוברות הקומיקס אקס-מן ביקום מארוול קומיקס.
הקבוצה הופיעה לראשונה בחוברת Uncanny X-Men #107 מאוקטובר 1977, והיא נוצרה בידי הכותב כריס קלרמונט והמאייר דייב קוקראם.
סיפורם של הסטארג'אמרס מתחיל עם כריסטופר סאמרס, טייס צבאי שחזר עם משפחתו מטיול באלסקה.
לפתע, מטוסם הותקף ללא כל התרעה.
קתרין אשתו קשרה את שני בניהם - סקוט ואלכס - למצנחים היחידים, ודחפה אותם אל מחוץ למטוס, בכך הצילה את חייהם.
הבעל והאישה שוגרו ממטוסם אל ספינת חלל של גזע חייזרי מתקדם בשם השי'אר.
מתברר כי הייתה זו משימת תצפית זואולוגית לצורך לכידתו של נושא מחקרי אנושי.
השניים הובאו בפני שליט השי'אר ד'קאן, שלקח את קתרין להיות פילגשו ושלח את כריסטופר למכרות העבדים.
לבסוף, כריסטופר נמלט ועשה את דרכו למגוריו של ד'קאן כדי להתנקש בחייו, אך הוא נלכד ונענש על ידי כך שנאלץ לחזות במותה של אשתו ולקיחתו בכוח של העובר שבבטנה.
רוחו נשברה, והוא נשלח למחנות כרייה על כוכב לכת אחר.
בעת שביו, כריסטופר היה עד להכאתה של דמוית אנוש חתולית.
הוא ניסה להתערב אך הוכא בעצמו.
האישה נלקחה לתאי מעצר ובהמשך, כריסטופר הוביל כוח מצומצם של עבדים לשחרורה.
הקבוצה נמלטה בספינת חלל של השי'אר, וכריסטופר נבחר לשמש כמנהיגם תחת שם הקוד שלו מימי הצבא, קורסאייר.
סטארודוב היא עיר במחוז בריאנסק שברוסיה, לחופי נהר בבינץ שבאגן הדנייפר, 169 ק"מ מדרום מערב לבריאנסק.
משמעות השם ברוסית היא "אלון עתיק".
תיעוד אודות העיר קיים מאז המאה ה-11 בתקופה זו הייתה העיר ככל הנראה חלק מסבריה .
העיר נשרפה לחלוטין במאה ה-13, עם פלישת המונגולים.
במאה ה-14 הפכה העיר לחלק מהדוכסות הגדולה של ליטא, ולאחר מכן - לחלק מהאיחוד הפולני-ליטאי.
במאה ה-16 ובתחילת המאה ה-17 הייתה סטארודוב חלק מנסיכות מוסקבה.
בתקופת מרד חמלניצקי הייתה העיר אחד ממרכזי ההתקוממות, ובמחצית השנייה של המאה ה-17, לאחר המרד, נהנתה העיר ממידה מסוימת של אוטונומיה.
עד 1781 הייתה העיר חלק מהמחוז הקוזאקי האוטונומי באוקראינה, ולאחר מכן השתייכה לאוקראינה.
בשנת 1918, בשלבים האחרונים של מלחמת העולם הראשונה, כבשו הגרמנים את סטארודוב, ובנובמבר 1918 כבשו הסובייטים את העיר.
ב-18 באוגוסט 1941 כבשו הגרמנים שוב את העיר, במהלך מבצע ברברוסה.
ב-22 בספטמבר 1943 שחרר הצבא האדום את העיר.
סטארודוב הייתה מרכז חשוב של הממלכה הקוזאקית, ולכן היא המקום היחיד ברוסיה בו קיימות דוגמאות אותנטיות של בנייה בסגנון הבארוק האוקראיני.
כנסיית הלידה בעיר נבנתה ב-1617 ושופצה בשנת 1677 לאחר שפרצה בה שרפה.
כנסייה זו היא דוגמה טיפוסית של סגנון הבארוק הקוזאקי.
מבנים ייחודיים נוספים הם כנסיית ההתגלות שנבנתה ב-1789 וכנסיית ניקולאוס הקדוש שנבנתה בסגנון נאו-קלאסי ב-1802.
בשנות העשרים חיו בסטארודוב כ-4,100 יהודים, אך רובם היגרו מהעיר, חלקם לארצות הברית, בעשור שלאחר מכן.
ערב מלחמת העולם השנייה היו בעיר כ-1,630 יהודים.
העיר נכבשה בידי הגרמנים באוגוסט 1941 ובספטמבר רוכזו רוב היהודים שבעיר בגטו.
כמה מאות מהם נרצחו בירי מחוץ לגטו או מתו ממחלות בגטו.
במרס 1942 נרצחו כ-800 היהודים שנותרו בגטו על ידי יחידות גרמניות ויחידות משטרה אוקראיניות.
סטארה סיניאווה (באוקראינית: Стара Синява; ביידיש: אַלט־סיניאָווע) היא עיירה במחוז חמלניצקי שבאוקראינה, בה התקיימה עד השואה קהילה יהודית גדולה.
היישוב נזכר לראשונה בתחילת המאה ה-14, ובשנת 1543 הוענקו לו זכויות עיר.
בשנת 1640 נבנו בעיירה טירה וכנסייה.
בחלוקת פולין השלישית בסוף המאה ה-18 נכלל היישוב בתחום האימפריה הרוסית.
בין מלחמות העולם נמנו בעיירה כ-1,200 יהודים, כשליש מתושביה, ופעלו בה מועצה יהודית ממלכתית ובית ספר יידי.
ב-14 ביולי 1941, במהלך מבצע ברברוסה, נכבשה העיירה בידי הגרמנים, ואלו החלו מיד בביצוע מעשי התעללות ביהודיה, וריכזו אותם תוך זמן קצר בגטו מוקף גדר תיל שהוקם בה.
ב-19 באוגוסט 1941 נרצחו כ-300 מיושבי הגטו שבעיירה.
באמצע שנת 1942 גורשו היהודים שנותרו בגטו שבעיירה לגטו סטרוקונסטנטינוב, שם נרצחו בהמשך.
בקיץ 1943 נרצחו בסביבת העיירה כ-80 יהודים שעוד נמצאו במקום.
סטארהוק הוא דמות בדיונית של אנטי גיבור המופיעה בחוברות הקומיקס שומרי הגלקסיה ביקום מארוול קומיקס.
דמותו הופיעה לראשונה בחוברת Defenders #27 מספטמבר 1975 ונוצרה על ידי הכותב סטיב גרבר והמאייר סאל בוסימה.
מקורן של שתי הדמויות אשר חלקו את האלטר אגו של סטארהוק, סטאקאר ואלטה אוגורד, הוא מציר הזמן החלופי הידוע כארץ-691, המתרחש לפי חוברות הקומיקס במאה ה-31.
סטאקאר אוגורד נולד על פני כוכב הלכת וספר לוונדל ווהן/קוואזר וקיסמט.
הוא נחטף בידי הישות הקוסמית ארה וננטש על פני כוכב הלכת ארקטורוס, שם אומץ בידי זוג ארקטוראני שהיו מהמוטאנטים הבודדים שנותרו בכוכב, והאמין כי הם הוריו הביולוגיים.
המוטאנטים נתגלו ונהרגו בידי בוזזי ארקטורוס, כוח צבאי ארקטוראני שנוצר על מנת לחסל את המוטאנטים הארקטוראנים, וסטקאר אומץ בידי הבוזז אוגורד, שנתן לו את שמו - סטאקאר.
הוא גדל כבנם של אוגורד וסאלאן וכאחיה של אלטה, שבהמשך נישאה לו.
הוא פיתח עניין במדע וארכאולוגיה, וחקר חורבות ומקדשים שהוקדשו לישות הקוסמית הידועה כ"אל הנץ".
מאוחר יותר, סטאקאר ואלטה העירו את האל הנץ מתרדמתו, והוא מיזג אותם והעניק להם כוחות-על.
סטאקאר ואלטה החליפו את השליטה בגופו של סטאקאר, שכינה אותם "סטארהוק" והם יצאו לחקור את החלל.
בשלב מסוים, סטאקאר ואלטה ביקשו מהאל הנץ להפרידם זמנית, ונולדו להם שלושה ילדים: שתי בנותיהם, טארה וסיטה, ובנם ג'ון.
בשנת 3014, סטארהוק סייע לקבוצות שומרי הגלקסיה ודפנדרס לבלום את פלישת גזע הבאדון לכדור הארץ, ולאחר מכן הצטרף לשומרי הגלקסיה.
אוגורד שינה את בניהם של סטאקאר ואלטה לערפדי אנרגיה ושלח אותם להרוג את סטארהוק, אך הם מתו בשל הזדקנות מואצת.
אלטה הזועמת האשימה את סטאקאר במקרה, והם התגרשו אך המשיכו לפעול יחדיו.
בין היתר, סטארהוק ושומרי הגלקסיה סייעו לאוונג'רס בקרב נגד קורבאק, ויצאו למסע חיפושים אחר המגן האבוד של קפטן אמריקה.
במהלך קרב נגד פני טייזר וגזע הסטארק, סטאקאר ואלטה הופרדו פיזית אחד מהשני, וכאשר סטאקאר ניסה לחברם בחזרה, הוא ואלטה נאבקו על השליטה ועברו שינוי צורה לגרסה "אפלה" של סטארהוק, המייצרת "אור שחור".
שומרי הגלקסיה גירשו את סטאקאר, שהובס בידי אלטה ונשלח אחורה בזמן לחיות את חייו שוב ושוב.
אלטה הצטרפה לשומרי הגלקסיה כסטארהוק.
כאשר שומרי הגלקסיה חזרו בזמן למאה ה-20 (ארץ-616), לולאת הזמן של סטאקאר נשברה והוא התעמת עם אלטה.
לבסוף, האל הנץ התערב, והפריד את שניהם כך שרק לסטאקאר יש את כוחותיו של סטארהוק, בעוד אלטה מסוגלת לייצר מניפולציות אור בלבד.
סטאקאר חזר לשומרי הגלקסיה, ולבסוף עזב אותם לאחר שגילה על מוצאו האמיתי, וחבר לאמו כדי לנקום בארה.
היא נכלאה בידי שומרי הגלקסיה, עד ששוחררה בידי מונדרגון ולקחה את שומרי הגלקסיה לעתיד.
היא גילתה שסיבת האנומליה בחלל והזמן היא לא נוכחותו של אסטרו במאה ה-21, אלא פצצה שחזיז שחור עתיד לפוצץ ולקרוע את החלל-והזמן.
סטארהוק הזו מקריבה את חייה כדי להציל את שומרי הגלקסיה מידי הבאדון, ומורה לסטאר לורד לעצור את חזיז שחור.
מאוחר יותר, סטאקאר ושומרי הגלקסיה נאלצו להתמודד עם קרע בזמן, שגרם לדברים "לקרות פעם נוספת", ובין היתר שינה את מינו את סטאקאר.
השחקנים סילבסטר סטאלון ומישל יאו מגלמים את דמויותיהם של סטאקאר ואלטה אוגורד, בהתאמה, בסרט הלייב אקשן "שומרי הגלקסיה: חלק 2".
סטאראיה רוסה היא עיר במחוז נובגורוד ברוסיה.
העיר הידועה כעיר מרפא שוכנת על גדות נהר פוליסט במרחק של כ-100 קילומטרים דרומית לנובגורוד, בירת המחוז.
מאז האזכור הראשון של העיר במאה ה-12 ועד המאה ה-16 היא נודעה בשם "רוסה" (Руса, עם С יחידה בניגוד לשם המודרני).
ההסבר המקובל ביותר הוא שהיא קרויה על שם נהר רוסה, יובל של נהר פוליסט הידוע היום בשם נהר פורוסיה .
לאחר שבמאה ה-16 נוסדו בקרבת מקום שני כפרים שנודעו גם הם בשם זה, הוסף לשם התואר "סטאראיה" (מילולית: "הישנה") כדי להבדיל אותה מהם.
במאה ה-19 הכתיב הרוסי השתנה והאות С בשם רוסה הוכפלה, כחלק ממגמה שהייתה באותה תקופה של הכפלת אותיות בשמות.
לא ברור מתי העיר הוקמה.
האזכור הראשון של העיר הוא מ-1167, כשהיא מוזכרת כאחת הערים המרכזיות של רפובליקת נובגורוד.
בסוף המאה ה-12 ובתחילת המאה ה-13 העיר התפתחה ונבנו בה מנזר, קתדרלה וביצורים.
ב-1456 העיר נכבשה על ידי כוחותיה של נסיכות מוסקבה במסגרת מלחמה שלה עם רפובליקת נובגורוד, אך הוחזרה לנובגורוד עם סיום הלחימה וחתימת חוזה יז'לביצי.
במסגרת מלחמה נוספת בין השתיים ב-1471 העיר הוחרבה על ידי כוחותיה של מוסקבה ולאחר מכן סופחה סופית לנסיכות.
החל מהחצי השני של המאה ה-16 מעמדה של העיר ירד באופן דרסטי.
ב-1581, במהלך מלחמת ליבוניה, היא נכבשה והוחרבה על ידי האיחוד הפולני-ליטאי ונשארה בשלטון האיחוד גם בתחילת תקופת הצרות.
ב-1608 היא נכבשה על ידי כוחותיו של דמיטרי הכוזב השני, אך ב-1609 היא נכבשה על ידי כוח רוסי-שוודי שנלחם נגד דמיטרי.
השוודים השתלטו לבדם על האזור ב-1611 והוא הוחזר לרוסיה בחוזה סטולבובו ב-1617. באותו זמן העיר הייתה חרבה לחלוטין ונותרו בה 38 בני אדם בלבד מתוך 8,000 בסוף המאה ה-16, והיא החלה בתהליך שיקום ארוך.
ב-1708 האימפריה הרוסית חולקה מנהלית מחדש והעיר נכללה בפלך סנקט פטרבורג.
ב-1727 היא עברה לפלך נובגורוד.
והיא הוקמה מחדש על הגדה הימנית של נהר פוליסט.
בסוף המאה ה-18 היא החלה להתעצב כעיר מרפא ונופש.
עם הקמתה של ברית המועצות בתחילת המאה ה-20 האזור סופח למחוז לנינגרד.
ב-9 באוגוסט 1941, במהלך מלחמת העולם השנייה, העיר נכבשה על ידי הארמייה ה-16 של הוורמאכט.
רוב תקופת הלחימה העיר הייתה באזור החזית ונחרבה לחלוטין פעם נוספת.
הצבא האדום ניסה לשחרר את מספר פעמים - ב-1942 וב"מבצע סטאראיה רוסה" ב-1943 - ללא הצלחה.
העיר שוחררה סופית ב-18 בפברואר 1944 על ידי ארמיית ההלם הראשונה של החזית הבלטית השנייה במסגרת מבצע לנינגרד-נובגורוד.
גם ב-1959, עת התקיים מפקד האוכלוסין הראשון לאחר המלחמה, היו בה כ-25,000 תושבים בלבד, לעומת כ-40,000 ב-1939. כהוקרה לסבל שעברה העיר במהלך המלחמה הוענק לה ב-1984 עיטור המלחמה הפטריוטית הגדולה וב-6 באפריל 2015 נשיא רוסיה ולדימיר פוטין העניק לה את אות עיר תהילה צבאית.
העיר הועברה למחוז נובגורוד עם הקמתו ב-5 ביולי 1944.
הקהילה במקום מנתה כמה מאות יהודים והתקיימה לפחות מסוף המאה ה-19, אז ישבו בה 624 יהודים מתוך כ-15,000. ערב מלחמת העולם השנייה ישבו בה כ-830 יהודים שהיו כשני אחוזים מהאוכלוסייה.
הגרמנים כבשו את העיר ב-9 באוגוסט 1941 ועל המקום הופקדה יחידה של איינזצגרופה א'.
מרבית היהודים הצליחו לברוח מזרחה או שגויסו לצבא האדום, אך עדיין נותרו בה בין 15 ל-20 אחוזים מהקהילה המקורית.
בתחילת ספטמבר נערך רישום של היהודים והם חויבו לשאת טלאי צהוב וסרטים לבנים והגרמנים השתמשו בהם לעבודות כפייה שונות.
תוך זמן קצר היהודים כונסו במעין גטו בבית כלא מקומי ובמנזר שלידו.
כעבור מספר שבועות, ככל הנראה ב-15 באוקטובר, הגטו חוסל על כל יושביו שנקברו בקבר אחים.
כעבור חודש נעצרו כמה עשרות יהודים מתבוללים שלא נעצרו קודם לכן, והם נרצחו בשלב כלשהו בחודש דצמבר.
בסך הכל נהרגו בסטאראיה רוסה בין 150 ל-200 יהודים.
סטארוגארד גדנסקי (בפולנית: Starogard Gdański, בגרמנית: Preußisch Stargard) היא עיר בצפון פולין, בפרובינציית פומרניה.
העיר יושבת על גדות נהר וייז'יצה (Wierzyca) בחבל פומרניה, מונה כ-48,168 אלף תושבים ומכונה המעוז הישן.
העיר ממוקמת במרחק של 40 ק"מ מדרום לעיר גדנסק, 69 ק"מ מהעיר שווייצ'ה, 21 ק"מ מהעיר טצ'ב (Tczew) ו-67 ק"מ צפונית מזרחית לחויניצה (Chojnice).
עדויות ארכאולוגיות שנערכו באזור מצביעות על שרידים של התנחלות נאוליתית שהייתה באזור לפני כחמשת אלפים שנים.
סטארוגארד גדנסקי הפכה לעיר בשנת 1198 לאחר שהדוכס של פומרניה, גז'ימיסלב השני, הקים התיישבות עבור ההוספיטלרים.
למרות שהוקמה בשנת 1198, היא הוכרזה רשמית כעיר עצמאית רק בשנת 1227 לאחר שדוכסות פומרניה שהייתה תחת השלטון פולני השיגה את עצמאותה.
הטבטונים ניצלו את ההזדמנות ובשנת 1308 השתלטו על דנציג לאחר מצור, וטבחו בתושבים.
בשנת 1348, במסגרת חוק קולם (Prawo chełmińskie) קיבלה סטארוגארד גדנסקי הכרה מחודשת במעמדה כעיר.
בתאריך 31 במרץ 1440 הפכה סטארוגארד גדנסקי לחברה בקונפדרציה הפרוסית ולקחה חלק בהתקוממות נגד המסדר הטבטוני דבר שהוביל למלחמת שלוש עשרה השנים (1454–1466) שהסתיימה בחתימה על הסכם טורון השני שבו המסדר הטבטוני העביר את השליטה על פרוסיה המערבית לידי מלך פולין.
סטארוגארד גדנסקי הפכה לישות אוטונומית תחת חסותה של ממלכת פולין.
בתקופת החלוקה ובין שתי מלחמות העולם, היו תושבי העיר לנדבך חשוב בהתנגדות לרפובליקה הפולנית השנייה.
בין השנים 1939–1945, לאחר הפלישה הגרמנית לפולין, נכבשה העיר, סופחה לגרמניה הנאצית והפכה לחלק ממחוז דנציג (Regierungsbezirk Danzig).
בחודש ספטמבר 1939, החלו הגרמנים לבצע הוצאות להורג של אזרחים פולנים באזור יער שפנגבסקי (Szpęgawski Forest).
מבין הנספים כ-7,000 פולנים, ביניהם חולים רבים מבית החולים הפסיכיאטרי שווייצ'ה וכ-500 ילדים נכים כחלק מתוכנית T4 - אותנסיה.
לסטארוגארד גדנסקי 3 ערים תאומות:
סטארגייט מקורות היא סדרת רשת אמריקאית מסוגת המדע בדיוני וההרפתקאות שהופקה כחלק מזיכיון סטארגייט של מטרו גולדווין מאייר.
הסדרה מבוססת על הסרט "סטארגייט" משנת 1994 של רולנד אמריך ודין דבלין וסדרת ההמשך "סטארגייט SG-1".
הסדרה הוכרזה ב-20 ביולי 2017 בכנס קומיק-קון, סן דייגו לציון 20 שנה ליציאת הסדרה.
הסדרה כוללת 10 פרקים קצרים באורך של עשר דקות כל אחד.
הסדרה מרחיבה על היקום המקורי של סטארגייט ובעיקר על סיפור מציאתו של הסטארגייט על כדור הארץ.
הקרנת הבכורה של הסדרה התרחשה ב-14 בפברואר 2018 בשירות בתשלום של MGM הנקרא "סטארגייט קומאנד".
הסדרה משמשת כסדרת פריקוול לסרט הקולנוע ולסדרת הטלוויזיה.
קתרין לאנגפורד הצעירה נמצאת עם אביה הארכאולוג בגיזה שבמצרים, לאחר שזה האחרון חשף את מיקומו של הסטארגייט ומנסה להבין את משמעותו ותפקודו עבור המצרים הקדמונים.
במהלך מלחמת העולם השנייה ובהיעדר תקציב להמשך המחקר נתקלים קתרין ואביה בקצין נאצי שחפץ בסטארגייט לשם קידום האינטרסים של גרמניה הנאצית.
הקצין הנאצי לוקח את אביה דרך הסטארגייט ולמעשה שואב את קתרין למסע מפתיע בעקבות המסתורין שמאחורי הסטארגייט, במטרה להציל את אביה ואת כדור הארץ מכוחות האופל.
אלי גל - קתרין לאנגפורד הצעירה
קונור טריניר - פרופסור פול לאנגפורד, אביה של קתרין והארכאולוג שמצא את הסטארגייט בגיזה שבמצרים.
עיילאם אוריאן - דוקטור וילהלם ברוק, קצין נאצי רם דרג, האנטגוניסט העיקרי בסדרה.
פיליפ אלכסנדר - סרן ג'יימס בייל, קצין בריטי שמוצב במצרים.
שוואן אלאדין - וואסיף, מקומי מצרי ומורה דרך.
דניאל ראשיד - קאסוף, צעיר מכוכב אבידוס.
דמותו המבוגרת של קאסוף גולמה בידי אריק אבארי בסרט הקולנוע "סטארגייט" ובעונות הראשונות של סדרת הטלוויזיה "סטארגייט SG-1".
סְטָארָה מוֹרָאבִיצָה (בסרבית קירילית: Стара Моравица, בסרבית בכתב לטיני: Stara Moravica) הוא כפר בסרביה השוכן במחוז באצ'קה הצפוני אשר בפרובינציית וויבודינה.
יישוב התקיים במקום מימי הביניים והוא חרב מספר פעמים במהלך קרבות אזוריים.
בראשית המאה ה-18 ננטש לאחר המלחמות בין ממלכת הבסבורג לבין האימפריה העות'מאנית.
חידוש ההתיישבות במקום והקמתו של הכפר המודרני מתוארך ל-1786 עת התיישבו במקום 334 משפחות הונגריות.
במהלך מהפכת 1848 בהונגריה התחוללו קרבות בכפר וחלקים נכבדים ממנו חרבו.
הכפר שוקם ועבר בהמשך לחזקת האימפריה האוסטרו-הונגרית עד לאחר מלחמת העולם הראשונה עת עבר לידי ממלכת הסרבים, הקרואטים והסלובנים אשר שינתה את שמה בהמשך לממלכת יוגוסלביה.
ב-12 באפריל נמסר אזור באצ'קה ובכלל זה הכפר סטארה מוראביצה לחזקת הונגריה.
מקצת מ-334 המשפחות שהיגרו ב-1786 מהמרחב ההונגרי והקימו את הכפר המודרני היו ממוצא יהודי.
המשפחות הראשונות כללו רופאים אזרחיים וצבאיים וסוחרים.
ב-1812 התגוררו בכפר 30 יהודים.
בית הכנסת הראשון נחנך ב-1850 ובית העלמין בסמוך למועד זה.
בביתו של רב הקהילה הוקם בית ספר קהילתי ובית מדרש ובו למדו כ-40 תלמידים.
בית הספר תוקצב בכמחצית מתקציבה של הקהילה.
ב-1880 התגוררו בסטארה מוראביצה 235 יהודים.
ב-1896 הוקם מבנה חדש לבית הכנסת.
ב-1900 התגוררו בכפר 153 יהודים, שהיוו 2.26 אחוזים מכלל האוכלוסייה.
מ-1880 ועד 1923 עמד בראש הקהילה יוסף אונגאר.
ב-1931 נמנו בכפר 78 יהודים ובפרוץ מלחמת העולם השנייה התגוררו בסטארה מוראביצה 38 יהודים.
חלק מבני הקהילה הוצאו להורג על ידי ההונגרים.
חלקם נשלחו לעבודות כפייה בחזית המזרחית, הועסקו שם בפינוי שדות מוקשים ונהרגו.
שאר תושבי הכפר גורשו למחנות ההשמדה במקביל להשמדת יהודי הונגריה ואיש לא ניצל.
ב-1963 נהרס מבנה בית הכנסת על ידי השלטונות המקומיים.
נכון ל-2001 עמד בית העלמין היהודי על תילו.
בית העלמין שכן בשטח פתוח לא מגודר, רווי בצמחייה עבותה ולא היה מתוחזק.
בשנה זו גם תועד בכפר בית רב הקהילה ובו בית הספר היהודי שפעל במקום.
סטארדיו ואלי הוא משחק תפקידים אינדי מסוגת סימולציית חקלאות (Farming Simulation) שפותח על ידי אריק "ConcernedApe" ברון (Barone) והוצא לאור על ידי חברת צ'אקלפיש (Chucklefish).
המשחק יצא למערכת ההפעלה ווינדוס בפברואר 2016, ומאוחר יותר באותה השנה למערכות ההפעלה Mac OS ולינוקס, ולקונסולות המשחק: פלייסטיישן 4, ו-xbox one.
המשחק יצא לנינטנדו סוויץ' בפברואר 2017, ל־PlayStation Vita במאי 2018, ולמובייל.
למשחק הייתה הצלחה גדולה, והוא נמכר ביותר מ-20 מיליון עותקים עד 2022.
בסטארדיו ואלי משחק השחקן דמות שהחליטה לברוח מהלחץ של החיים המודרניים ומתפקיד משרדי.
לכן, השחקן מקבל על עצמו את הטיפול בחווה הרעועה שסבו המנוח הוריש לו.
על השחקן לנהל את זמנו בכל יום, תוך שימוש בנקודות האנרגיה שלו.
כך, למשל, השחקן מסדר ומנקה את החווה, שותל ודואג ליבול, מגדל מקנה, מכין לעצמו כלים ומוצרים וכורה מחצבים במכרה.
בנוסף לכך, השחקן עוסק בפעילויות חברתיות, ובכלל זה: יצירת קשרים רומנטיים (המובילים בסופו של דבר לנישואין), וכן יצירת חברויות עם מגוון האזרחים של העיר הקטנה.
באותה העת, השחקן מרוויח כסף כדי להרחיב את החווה ולשדרג את מגוון הכלים שלו.
על השחקן לבחור האם הוא תומך בעולם המודרני, ממנו הוא ברח, או בעולם הישן, ולשפץ את מרכז הקהילה.
עולם המשחק פתוח לחלוטין, ונותן לשחקן לעשות פעולות לפי החלטותיו ושיקול דעתו המלא.
גרסת אונליין למשחק (שנוספה לגרסת הווינדוס שלו באוגוסט 2018) מאפשרת לארבעה שחקנים (לכל היותר) לשחק יחד באותה עיר.
סטארדיו ואלי הוא משחק הדמיה של חקלאות, שהושפע וקיבל השראה בעיקר מסדרת המשחקים "הרווסט מון" .
בתחילת המשחק, שחקנים יוצרים את הדמות שלהם, שהופכת לנמען של חלקת אדמה ובית קטן, שהיה בבעלותו של סבם, בעיירה קטנה בשם "פליקאן טוון" .
שחקנים יכולים לבחור בכמה סוגי מפות שונים, שלכל אחד מהם יש יתרונות וחסרונות.
בהתחלה חלקת החווה מלאה בסלעים, עצים, גזעים כרותים, ועשבים, והשחקנים צריכים לעבוד במטרה להפעיל מחדש את החווה.
השחקן יטפל בצמחים וחיות כדי להשיג רווח, ולפתח ולהרחיב את הבניינים והשירותים בחווה.
השחקנים גם יכולים לתקשר עם דמויות שאינן שחקנים (NPC -דמות שאינה שחקן) שמתגוררים בעירה, ביניהם נכללים מערכות יחסים עם אנשי העיירה.
זה יכול לגרום לנישואים, שגורם לכך שהדמות שהשחקן התחתן איתה תעזור לשחקן לטפל בחווה.
השחקנים יכולים לעסוק גם בדייג, בישול ויצירה והכנת דברים, וגם לחקור מערות שנוצרות רנדומלית עם חומרים, מתכות ואבנים לחצוב, ועם יצורים להילחם בהם.
שחקנים יכולים לקחת מגוון משימות שונות כדי להשיג כסף, או לעבוד על השלמת אוספים של חומרים (הנקראים "באנדלים" באנגלית: bundles - חבילות) כדי לשחזר את המרכז הקהילתי של העיירה.
השלמת האוספים מתגמלת את השחקנים עם מגוון פריטים, שנכללים בהם זרעים וכלים.
להשלים כמה מהם מביא לשחקנים גישה לאזורים וטכניקות משחק חדשות.
כל הפעולות הללו נעשות נגד מד החיים ורמת העייפות של השחקן (שלא יכולים להגיע ל-0 אחרת מתעלפים), והשעון הפנימי של המשחק.
המשחק משתמש בלוח שנה מפושט, כך שבכל שנה יש 4 חודשים עם 28 ימים, שכל חודש מסמל עונה אחת, וזה מחליט אילו צמחים יכולים לגדול ואילו פעילויות יכולות להיות רווחיות.
מאוחר יותר במשחק, השחקנים יכולים לשחזר חממה שיכולה לגדל את כל הצמחים בלי קשר לעונה.
סטארדיו ואלי נוצר על ידי מעצב המשחקים האינדים האמריקאי אריק ברונה, תחת הכינוי ConcernedApe.
בשנת 2011 ברון סיים את לימודיו במדעי המחשב באוניברסיטת וושינגטון, אבל לא הצליח להשיג עבודה בענף, ובמקום זאת מצא עבודה בתיאטרון פרומאונט בסיאטל.
כשהוא רוצה לשפר את כישורי המחשב שלו כדי להשיג יותר אפשרויות לעבודה, הוא הגיע לרעיון ליצור משחק שידחוף גם את הצד האמנותי שלו.
סטארה מילוסנה (בפולנית: Stara Miłosna; לעיתים נקראת רק מילוסנה) הייתה עיירה, ששכנה ליד תחנת הרכבת, במרחק של כ-20 ק"מ מוורשה שמרכז פולין.
היא מוקפת יערות ולכן שימשה מקום קיט לתושבי ורשה הסמוכה.
בשנת 1968 היא שולבה בעיירה וסולה שבהמשך הפכה בעצמה לרובע של ורשה.
עם התפתחות המקום, בשלהי המאה ה-19 ובראשית המאה ה-20 הגיעו למקום מספר משפחות יהודיות מאוקונייב, גרוחוב וממינסק מזובייצקי.
הם התרכזו בשכונה אחת מצפון לפסי הרכבת.
פרנסתם של יהודי מילוסנה הייתה מבוססת על מסחר זעיר ומלאכה: היו ביניהם חייטים, סנדלרים ונגרי בניין.
עם התפתחותה של העיירה, כשהגיעו המשפחות היהודיות, הן התרכזו בשכונה אחת מצפון לפסי הרכבת.
יהודי מילוסנה התפרנסו ממסחר זעיר ועבודות כפיים.
לאחר שהעיירה הפכה לעיירת קיט החלו חלק מיהודי מילוסנה לעסוק במתן שירותים לנופשים, בעיקר ליהודים מוורשה, שהיו מגיעים למקום בחודשי הקיץ.
חלק מהיהודים עבדו במשרפת לבנים ובבית החרושת לאימומים (תבניות עץ לנעליים), שהיו בבעלות יהודים.
היהודים בעיירה השתייכו לקהילת אוקונייב.
במילוסנה לא היה בית קברות יהודי והיהודים נאלצו לקבור את מתיהם באוקונייב.
יהודי מילוסנה התפללו בבית תפילה מאולתר בביתו של אהרון ברג, מנכבדי היישוב.
עם התבססות היישוב הוקם במקום בית מדרש.
הרב האחרון של מילוסנה היה אליעזר רוזשאני שמאוחר יותר נספה בשואה.
היהודים הקימו חברת "לינת הצדק" וכמו כן פעלה במקום "קופת גמילות חסדים" שהעניקה לסוחרים זעירים ולבעלי מלאכה הלוואות ללא ריבית.
ההסתדרות הציונית הייתה מיוצגת על ידי סניפי ה"התאחדות", "המזרחי" והרוויזיוניסטים.
במילוסנה פעלו גם קנים של נוער "גורדוניה", "השומר הדתי" ובית"ר.
מהמפלגות הלא-ציוניות פעל במילוסנה סניף של "אגודת ישראל" משנת 1929. אחדים מבני הנוער היהודי השתייכו לתנועת הנוער הקומוניסטי הבלתי חוקית.
הילדים היהודים בעיירה למדו בשני חדרים מסורתיים והבנות בבית ספר בית יעקב מיסודה של אגודת ישראל.
בית ספר זה הוקם בתחילת שנות השלושים.
ילדים רבים למדו בבית הספר העממי הפולני שבמקום.
במילוסנה פעלה ספרייה על שם י"ל פרץ ואף היה חוג חובבים לדרמה.
היחסים בין יהודי מילוסנה ושכניהם הפולניים היו תקינים בדרך כלל.
רוב התושבים הפולנים שבעיירה עבדו בתחנת הרכבת ובמשרדים הממשלתיים.
שינוי לרעה הורגש בשנת 1937 כאשר בריונים תקפו את היהודים.
באחד האירועים הטמינו האנטישמים המקומיים פצצה ליד ביתו של אהרון ברג.
החיילים הוזעקו והפצצה הורחקה בטרם התפוצצה.
ב-1921 נמנו במילוסנה 143 יהודים מתוך 782 תושבים (כ-18%), אך ערב מלחמת העולם השנייה מספרם ירד לכדי 100.
במלחמת העולם השנייה מילוסנה נכבשה בידי יחידת הצבא הגרמני ב-16 בספטמבר 1939. עם כניסתם הוציאו הכובשים את הגברים היהודים והפולנים מבתיהם והריצו אותם לעבר הכפר מוראבייץ, המרוחק כשמונה ק"מ מהעיירה.
כעבור יומיים חזרו המגורשים לבתיהם.
הגרמנים החרימו סחורות מהיהודים ובזזו דברי ערך.
בסוף שנת 1939 חויבו כל יהודי מילוסנה לשאת על זרועם סרט כחול.
בראשית 1940 או לפי עדויות אחרות בראשית 1941 יצאה הוראה ליהודים לעבור למעין גטו פתוח שבו היהודים הצטוו להידחס למספר מצומצם של בתים, כארבע משפחות בכל דירה.
במקביל מינו הגרמנים יודנראט (מועצה יהודית שמונתה על ידי הנאצים שמילאה אחר פקודותיהם) שנאלץ לבצע את הוראותיהם; על פי עדות ניצול ממילוסנה היודנראט היה אחראי גם על הגטו של אוקונייב ואנשיו השתדלו ככל הניתן לשפר את תנאי החיים בשני המקומות.
יהודי העיירה הוצאו מדי יום לעבודת כפייה ביער ובמחנות צבא.
בתחילת 1942 שהו בגטו כ-500–550 יהודים, מתוכם 32 משפחות של פליטים מלודז', קאליש ופביאניצה.
בגטו היה סניף של ארגון הסעד היהודי יס"ס.
ב-23 במרץ 1942 או ב-26 במרץ הגיעו אנשי אס אס למילוסנה, כינסו את היהודים וגירשו אותם לגטו ורשה.
כמה מיהודי הגטו שגילו התנגדות לגירוש נורו במקום ומעטים שקיבלו התראה מראש על הגירוש הצליחו להימלט.
מרבית יהודי מילוסנה נשלחו עם יהודי גטו ורשה לטרבלינקה ושם נספו.
רק מספר קטן מיהודי מילוסנה ניצל בעזרתם של פולנים שסייעו להם והסתירו אותם.
סטארגרד (בפולנית: Stargard; בגרמנית: Stargard; בקשובית: Stôrgard; בלטינית: Stargardia) היא עיר, שנמצאת בגמינת סטארגרד , שבמחוז סטארגרד , שבפרובינציית פומרניה המערבית שבפולין.
העיירה נמצאת כ-11 ק"מ משצ'צ'ין וכ-405 ק"מ מורשה.
סטארגירל היא סדרת טלוויזיה אמריקאית מסוגת דרמת נעורים וגיבורי-על, שנוצרה על ידי היוצר ג'ף ג'ונס, ושודרה בשירות הזרמת המדיה DC Universe וברשת The CW.
הסדרה מבוססת על גיבורת-העל באותו השם שנוצרה על ידי ג'ף ג'ונס ולי מודר עבור DC קומיקס, והיא עוקבת אחר קורטני וייטמור, תלמידת תיכון המגלה את המטה הקוסמי שהיה שייך לגיבור העל "סטארמן" ובעזרתו הופכת להיות ההשראה לדור חדש של גיבורי-על שמקימים מחדש את חברת הצדק של אמריקה.
עונתה הראשונה של הסדרה עלתה לשידור ב-18 במאי 2020. הסדרה משודרת חלקית יום למחרת ברשת The CW, וזמינה גם בפלטפורמות הדיגיטליות של The CW.
לקראת עלייתה לשידור של הסדרה, דמויות מהסדרה הופיעו באירוע הקרוס-אובר "משבר בעולמות האינסופיים", קרוס-אובר שביסס את הסדרה כקיימת על כדור ארץ מקביל לכדור הארץ בו מתקיימות סדרות "יקום החץ".
ביולי 2020, הסדרה חודשה לעונה שנייה, במקביל להכרזה שהסדרה תעבור לידי רשת The CW כסדרת מקור.
לאחר שתלמידת התיכון קורטני וייטמור מגלה מטה קוסמי רב עוצמה ובמקביל מגלה שאביה החורג, פט דוגן, היה בעברו עוזרו של גיבור-העל סטארמן, היא הופכת להיות השראה לדור חדש של גיבורי על שמקימים מחדש את חברת הצדק של אמריקה.
ברק בסינג'ר - קורטני וייטמור / סטארגירל, תלמידת תיכון שמגלה מטה קוסמי רב עוצמה והופך ולוקחת על עצמה את זהותה של סטארגירל, מנהיגת חברת הצדק החדשה של אמריקה.
איווט מונריאל - יולנדה מונטז / ויילדקאט, נערה שהייתה פופולרית עד ששערורייה בתיכון הפכה אותה למנודה ולמושא בושה עבור הוריה הקתולים.
מתאגרפת מיומנת שהופכת לחברתה של קורטני ולחברה באגודת הצדק החדשה של אמריקה.
אנג'ליקה וושינגטון - בת' צ'אפל / דוקטור מידנייט, נערה חנונית ומנודה חברתית שהופכת לאחת מחבריה של קורטני ולחברה באגודת הצדק החדשה של אמריקה.
קמרון גלמן - ריק טיילר / איש השעה, נער בעל בעיות שליטה בכעסים ובנו של איש השעה המקורי, רקס טיילר, שהוריו נהרגו בתאונת דרכים מבוימת כשהיה בן שבע.
ריק הופך לאחד מחבריה של קורטני ולחבר באגודת הצדק החדשה של אמריקה.
טריי רומנו - מייק דוגן, בנו של פט דוגן ואחיה החורג של קורטני.
ג'ייק אוסטין ווקר - הנרי קינג ג'וניור, כוכב הפוטבול הפופולרי ביותר בתיכון המקומי, שבהמשך מפתח כוחות טלפתיים בדומה לשל אביו, בריינווייב.
אמו המנוחה הייתה מרי, אחותו של סילבסטר פמברטון.
מג דה לייסי - סינדי בורמן / שיב, בתו של דרגון קינג, שירשה ממנו יכולות משופרות ולהבים היוצאים ישירות מפרקי כפות ידיה.
בת-זוגו של הנרי קינג ג'וניור, והסטודנטית הפופולרית ביותר בתיכון המקומי, שנחושה ללכת בעקבות אביה.
ניל ג'קסון - ג'ורדן מאקנט / נטיף קרח, מנהיג אגודת אי-הצדק של אמריקה, איש עסקים "חריף" בעל יכולות קריוקינטיים, ומייסד "החלום האמריקאי", משרד האחראי להלעאת הפופולריות של בלו ואלי.
ג'קסון חשב בתחילה ש"נטיף קרח" הוא" שם מטופש" שגורם לדמות להישמע כאילו נלקח מ"הפוני הקטן שלי: חברות היא קסם", אך התסריט של ג'ונס עזר להפוך את הדמות לאמינה בעיני ג'קסון.
כריסטופר ג'יימס בייקר - הנרי קינג האב / בריינווייב, חבר באגודת אי-הצדק של אמריקה בעל יכולות טלפתיות, אביו של הנרי קינג ג'וניור ונוירוכירורג מצליח במרכז הרפואי של בלו ואלי.
בייקר הצהיר כי הנרי קינג האב הוא "המסכה" של בריינווייב, ואילו בריינווייב הוא "הישות האמיתית."
איימי סמארט - ברברה וייטמור, אמה של קורטני ואשתו של פט דוגן, השואפת לאזן בין הקריירה שלה לחיי הבית.
לוק וילסון - פטריק "פט" דוגן / .S.T.R.I.P.E, אביה החורג של קורטני, שהיה בעברו הסיידקיק של סטארמן.
מכונאי ששולט ברובוט גדול ממדים וחבר בחברת הצדק החדשה של אמריקה.
האנטר סנסון - קמרון מאקנט, תלמיד בתיכון המקומי, אמן שאפתן, ובנו של ג'ורדן מאקנט, שמתחבב על קורטני.
בהמשך קמרון מפתח כוחות קריוקינטיים בדומה לשל אביו.
הנרי תומאס - צ'ארלס מק'ניידר / דוקטור מידנייט, חבר באגודת הצדק המקורית של אמריקה, שהיה בלש וחלוץ רפואי מבריק בעל משקפי ראייה מיוחדים, אליהם הוא הכניס את בינתו המלאכותית, שמסייעת לבת' בתפקידה בתור דוקטור מידנייט החדשה.
אריק גוינס - סטיבן שארפ / המהמר, חבר באגודת אי-הצדק ואמן באמנות ההונאה.
שארפ הוא סמנכ"ל הכספים של "החלום האמריקאי" ואדם בעל אישיות אגוצנטרית ומנותקת.
ניל הופקינס - לורנס "קראשר" קרוק / ספורטמאסטר: חבר באגודת אי-הצדק, הנושא כלי נשק בעלי תמות ספורטיביות המאמין שכל היעדים שלו הם חלק ממשחק שצריך לנצח בו.
בעליו של חדר הכושר המקומי בבלו ואלי, בעלה של פולה ברוקס, ואביה של ארטמיס קרוק
ג'וי אוסמנסקי - פולה ברוקס / טיגריס, חברה בחברת אי-הצדק, שצדה את בני האדם המסוכנים ביותר בעולם.
מורה להתעמלות בתיכון המקומי, אשתו של קראשר ואמה של ארטמיס קרוק.
הינה חאן - אנאיה בוין, מנהלת התיכון המקומי בבלו ואלי, כנרת מיומנת, אמו של אייזיק בוין, שממלאת בסתר את מקומו של בעלה המת, הכנר המקורי, באגודת אי-הצדק של אמריקה.
מארק אשוורת' - ג'סטין / האביר הזורח, שרת מסתורי בתיכון המקומי וחבר במשמר שבעת חיילי הניצחון, הנושא את אקסקליבר.
נלסון לי - ד"ר איטו / דרגון קינג, חבר בחברת אי-צדק, אביה של סינדי ומדען שנוי במחלוקת שמסתיר את פניו מכוסי הקשקשים ומתנסה בניסויים על עצמו ועל מטופליו, שהיה במקור פושע מלחמה יפני ממלחמת העולם השנייה שהוצא להורג כביכול בגין פשעיו.
בנוסף, גם דמותו של סולומון גרנדי, זומבי ענקי וחבר באגודת אי-הצדק של אמריקה.
ג'ואל מקהייל - סילבסטר פמברטון / סטארמן, חבר בחברת הצדק המקורית של אמריקה ובעליה של המטה הקוסמי שקורטני מוצאת.
לו פריגנו ג'וניור - רקס טיילר / איש השעה, חבר בחברת הצדק המקורית של אמריקה, וכימאי המכור לאדרנלין עם היכולת להשיג כוח-על למשך שעה אחת ביום באמצעות שעון חול שהמציאסטולטס.
בריאן סטאף - טד גרנט / ויילדקאט, חבר בחברת הצדק המקורית של אמריקה ומתאגרף לשעבר במשקל כבד.
ג'ו קנביץ' - ויליאם זריק / הקוסם, חבר באגודת אי-הצדק של אמריקה בעלת מיומנויות שימוש בקסמים, וחבר מועצה של בלו ואלי.
סינתיה אוונס - דניס זריק, אשתו של ויליאם זריק ואמו של ג'ואי זריק.
אדם אלדריס - מאט האריס, אחיה האלים של ונדי, אשתו של רקס טיילר, ודודו של ריק טיילר, שמונה להיות האפוטרופס של ריק לאחר שרקס וונדי נרצחו על ידי אגודת אי-הצדק של אמריקה.
ג'ף סטולטס - סם קרטיס, אביה של קורטני ובן זוגה לשעבר של ברברה, שמנסה להתחבר מחדש לקורטני עשור לאחר היעלמותו.
סטלה סמית' - ארטמיס קרוק ספורטאית פופולרית בתיכון המקומי ובתם של קראשר קרוק ופולה ברוקס.
אשלי וינפרי - ג'ני ויליאמס, חברתה הטובה ביותר של סינדי בורמן, וראש המעודדות של התיכון.
ויל דיוזנר - ג'ואי זריק, בנו של ויליאם זריק, ששואף להיות קוסם.
מקס פרנץ - אייזיק בוין, מוזיקאי מחונן ובנה של אנאיה בוין.
קרון מור - ברידג'ט צ'אפל, אמה של בת', העובדת כרופאה במרכז הרפואי של בלו ואלי.
גילברט גלן בראון - ג'יימס צ'אפל, אביו של בת' ובעלה של ברידג'ט, העובד כאיש עסקים בעל מניות ב"חלום האמריקאי".
לסה וילסון - בובי בורמן, אשתו הנוכחית של דרגון קינג ואמה החורגת של סינדי.
ג'ים פרנץ' - סופוס מקאנט, אביו של ג'ורדן וסבו של קמרון, התומך בתוכניתו של ג'ורדן.
קיי גאלווין - לילי מקאנט, אמו של ג'ורדן וסבתו של קמרון, התומכת בתוכניתו של ג'ורדן.
ג'ונתן בלנקו - אלכס מונטז, אחיה הצעיר של יולנדה, שתומך בה בניגוד לשאר משפחתם.
ג'ון וסלי שיפ - ג'יי גאריק/הפלאש, חבר בחברת הצדק של אמריקה המקורית.
מחובר לכוח הספיד בעל מהירות על.
ב-19 ביולי 2018, הוכרז כי שירות הסטרימינג DC Universe הזמין לסדרה עונה ראשונה בת שלושה עשר פרקים.
התסריט לפיילוט היה עתיד להיכתב על ידי ג'ף ג'ונס, שגם יפיק את הסדרה לצידם של גרג ברלנטי, שרה שכטר ומליסה קרטר.
הסדרה תוארה כ"עיבוד מחודש" לדמותה של סטארגירל.
ג'ונס תיאר את הסדרה כבעלת טון דומה לסרטי שנות ה-80 כמו "אי.טי.
- חבר מכוכב אחר" ו"בחזרה לעתיד".
הסדרה נפתחת עם מותם של חבריהם המקוריים של חברת הצדק של אמריקה, ומציגה את הדור הצעיר שהתחיל לפעול למען חברת הצדק של אמריקה.
ג'ונס אמר כי "הדרך שלהם לא שלמה.
הם לא יודעים איפה הם הולכים להיות או מה הם הולכים להיות.
וכך, יש כל מיני טעויות שהם יכולים לעשות ובחירות שהם יכולים לעשות, ומי יודע מה יהיה הגורל האולטימטיבי שלהם?...
זה מביא להמון כיף והמון טוויסטים בלתי צפויים." ג'ונס רמז לכך שכמעט כל מי שהיה חבר בחברת אי-הצדק בקומיקס יופיע בסדרה, ושהם יהוו השתקפות לחברי חברת הצדק של אמריקה.
בריאיון על חברי חברת הצדק הקלאסיים כמו אלן סקוט וג'יי גאריק, ג'ונס כינה אותם "המדינאים הקשישים" וש"מדברים עליהם" ו"מורשתם...
היו גם "תוכניות לדברים בעתיד".
ברק בסינג'ר חשה כי לצ'ארלס מק'ניידר, דוקטור מידנייט המקורי, יהיה "תפקיד משמעותי" במהלך העונה הראשונה, ואילו ג'ונס הוסיף כי העונה תציג את שבעת חיילי הניצחון כקבוצת גיבורי-העל הראשונה לפני חברת הצדק של אמריקה ותחקור את ההיסטוריה של המטה הקוסמי.
בספטמבר 2018, הוכרז כי ברק בסינג'ר לוהקה לדמותה של קורטני וייטמור / סטארגירל.
ג'ונס ציין כי תהליך הליהוק לדמותה של סטארגירל היה קשה, ומאות שחקניות נבחנו לתפקיד.
על ליהוקה של בסינג'ר, ג'ונס אמר, "מייד...
יש לה את ההומור, יש לה את ההתלהבות, האנרגיה, האופטימיות המולדת, וברק באמת קולטת את רוחה של סטארגירל." בנובמבר 2018, אנג'ליקה וושינגטון לוהקה לדמותה של בת' צ'אפל / דוקטור מידנייט, איווט מונריאל לוהקה לדמות ה של יולנדה מונטז / ויילדקאט, וכריסטופר ג'יימס בייקר לוהק לדמותו של הנרי קינג / בריינווייב.
בחודש שלאחר מכן, ג'וי אוסמנסקי לוהקה לדמותה של פאולה ברוקס / טיגרס, ניל הופקינס לוהק לדמותו של לורנס "קראשר" קרוק / ספורטמאסטר, ונלסון לי לוהק לדמותו של דוקטור איטו / דרגון קינג, חברי חברת אי-הצדק.
בינואר 2019, לוק וילסון לוהק לדמותו של פט דוגן / .S.T.R.I.P.E.
חודש לאחר מכן, קמרון גלמן לוהק לדמותו של ריק טיילר / איש השעה, יחד עם איימי סמארט שלוהקה לדמותה של ברברה וייטמור, ניל ג'קסון שלוהק לדמותו של ג'ורדן מאקנט / נטיף קרח, טריי רומנו לוהק לדמותו של מייק דוגן, והאנטר סנסון לוהק לדמותו של קמרון מאקנט.
בפברואר 2019, ג'ייק אוסטין ווקר לוהק לדמותו של הנרי קינג ג'וניור ומג דה לייסי לוהקה לדמותה של סינדי בורמן.
בדצמבר 2018, לוהקו חברי חברת הצדק של אמריקה, כולם בתפקידים משניים: ג'ואל מק'הייל לוהק לדמותו של סילבסטר פמברטון / סטארמן, לו פרינגו ג'וניור לוהק לדמותו של רקס טיילר / איש השעה, בריאן סטאף לוהק לדמותו של טד גרנט / ויילדקאט, והנרי תומאס לוהק לדמותו של צ'ארלס מק'ניידר / דוקטור מידנייט.
באפריל 2019, נודע שהשחקנית הינה חאן לוהקה לתפקיד לא ידוע.
צילומי העונה הראשונה החלו ב-14 במרץ 2019, עם גלן וינטר כבמאי הפיילוט.
סקוט פק היה אחראי על צילומי הסדרה.
הצילומים התקיימו ברחבי אזור המטרופולין של אטלנטה, כולל: מרייטה, וירג'יניה – היילנד, דולות, לית'ה ספרינגס, דאלאס, כיכר מריטה, ווסט אנד, תיכון ווסטלאק, מרכז אטלנטה למחקר רפואי, תיכון קמפבל, מחוז פאדינג, סמירנה, קניון ארבור פלייס, וינינגס, מייבלטון, והתיכון המחוזי דאגלס.
ביוני 2019, המלחינה פינאר טופרק חשפה שהיא תלחין את הפסקול עבור הסדרה.
הסדרה עלתה לשידור בשירות הזרמת המדיה DC Universe ב-18 במאי 2020. במקור, הסדרה התעתדה לעלות לשידור ב-11 במאי 2020. בנובמבר 2019, הוכרז כי רשת "The CW" תשדר כל פרק למחרת יום שידורו המקורי, כאשר כל פרק יהיה גם זמין בפלטפורמות המקוונות של הרשת לאחר שידורו.
הסדרה תעלה לשידור ב-"The CW" ב-19 במאי 2020. הסדרה תשודר באיכות 4K Ultra HD ב-DC Universe .
הוחלט כי השידור ב-CW יהיה חלקי, כשעד כעשרים אחוז מכל פרק ייחתכו לטובת פרסומות.
עם הפקת עונתה השנייה, הסדרה עתידה להפוך לסדרת מקור רשמית של רשת "The CW".
ב-7 בדצמבר 2019, הטיזר טריילר הראשון לסדרה הופץ.
שנהפרסקטגוריהמועמד(ים)תוצאהמקור2024פרס סאטורןסדרת גיבורי העל הטובה ביותרסטארגירלההופעה הטובה ביותר של שחקן/ית צעיר/ה בסדרת טלוויזיהברק בסינג'ר
סטארגירל וצוותה הופיעו בקצרה באירוע הקרוס-אובר "המשבר בעולמות האינסופיים" בינואר 2020, במהלכו נחשף כי סטארגירל שוכנת על ארץ-2 החדש, שנוצר במהלך אירועי הקרוס-אובר.
סטארגירל הופיעה בעבר בשלושה פרקים במהלך עונתה השנייה של "אגדות המחר", בגילומה של שרה גריי.
ג'ונס ובסינג'ר התלהבו מהרעיון לקיום אירועי קרוס-אוברים משותפים עם יקום החץ.
באפריל 2020, אמר ג'ונס, "כרגע הדאגה העיקרית היא לוודא שהסדרה הזאת נהדרת, שהדמויות האלה נהדרות, שיש להם סיפורים משלהן ושהם יקבלו את זמן המסך הראוי ואת הפרקים הנכונים להתפתח בכוחות עצמם.
אז בתקווה שבעתיד נוכל לעשות משהו כיף, אבל העונה הראשונה עוסקת בוודאות בהפיכתה של סטארגירל לסדרה הטובה ביותר שהיא יכולה להיות." בסינג'ר הוסיפה כי כבר התקיימו דיונים ראשוניים על קיום קרוס-אובר עם "הפלאש", ושהיא מקווה שהם יצליחו לקיים קרוס-אובר עם מליסה בנויסט ו"סופרגירל".
סטארה נובה ואניה (במקדונית: Стара нова бања), המוכר גם בשם חמאם אסקי-יאני (במקדונית: Ески-јени амамот), הוא חמאם טורקי שנמצא בבזאר הישן בסקופיה, ליד אוניברסיטת סקופיה, מסגד סולטאן-מוראטובה ומגדל השעון.
החמאם נבנה במהלך המאה ה-15 או ה-16. ברעידת האדמה של 1963, החלק הקדמי של החמאם נהרס.
כיום, הריסות החמאם משמש כאנדרטה תרבותית במקדוניה הצפונית.
במראהו המקורי, הייתה למבנה כיפה גדולה, המונחת מעל גג מתומן, שבנוי מלבנים.
בראש הכיפה, היה מגדלור ששימש להארת חדר ההלבשה, שהואר גם דרך החלונות שהוצבו בחזית הדרומית והמערבית של החדר.
משרידי הקירות, ניתן לראות שהמבנה היה מעוטר נטיפים.
סטארבקס ישראל הייתה חברה בת של רשת בתי הקפה סטארבקס והייתה בעיקר בבעלות של חברת הדלק דלק.
לחברה היו שישה סניפים ברחבי תל אביב, אך נסגרה שנתיים לאחר שהוקמה.
סטארבקס שיתפה פעולה עם קבוצת דלק בישראל כדי להקים את החברה הבת הישראלית של סטארבקס, במסגרת מיזם משותף תחת השם "Shalom Coffee Company".
המיזם המשותף, שהוקם ב-2001 היה בבעלות של 19.5% על ידי סטארבקס ו-80.5% על ידי דלק, כאשר סטארבקס מחזיקה באופציה להגדיל את חלקה ל-50%.
דלק שילמה 250,000 דולר עבור זכויות הזיכיון, ובנוסף הייתה חייבת 6% מהמכירות לסטארבקס.
התכנון היה להקים בתחילת שנת הלימודים של 2001 סניף של החברה בכיכר רבין.
סטארבקס קיוותה ל-20 סניפים פעילים בישראל במהלך השנה הראשונה.
שנה לאחר הקמת החברה חוו מכירות החברה ירידה משמעותית וחברת דלק ניסתה, ללא הצלחה, להכניס משקיעים נוספים שיירכשו את חלקה במיזם (80.5%).
לאחר חודשים של מכירות בהיקף נמוך, והפסדים כספיים בסך שבעה מיליון שקל ב-2002, הוחלט לפרק את השותפות.
לפני שהחברה נסגרה, היא הפעילה כשישה סניפים בתל אביב, 120 עובדים, ואף שקלה לפתוח סניף בירושלים אך לא פתחה עקב חשש מפיגועי טרור.
לאחר סגירת החברה, צצו ביקורות מצד לקוחות אשר טענו כי הסגירה נעשתה עקב סיבות פוליטיות (החרפת הסכסוך הישראלי-פלסטיני), אם כי חברת סטארבקס העולמית הסבירה כי החברה נסגרה עקב הפסד כספי.
בריטני טליה האזרד הידועה בשם הבמה סטארה , היא פזמונאית, זמרת וראפרית אמריקאית.
סטארה כתבה או הייתה שותפה לכתיבת שירים מרובים שהגיעו ל-20 העליונים במצעד הבילבורד הוט 100 בארצות הברית, כולל "Needed Me" של ריהאנה, "Wild Side" של נורמני (בהשתתפות קארדי בי), "Now or Never" של הלסי, "" של קווין גייטס, "No Frauds" של ניקי מינאז', דרייק וליל ויין ו-"Fake Love" של דרייק.
שלושה שירים שהיא הייתה שותפה לכתיבתם הגיעו למקום הראשון, "Havana" של קמילה קביו (בהשתתפות יאנג ת'אג), "Girls Like You" של מארון 5 (בהשתתפות קארדי בי), ו-"" של מייגן די סטליון (בהשתתפות ביונסה), כאשר האחרון מביניהם בה בפרס גראמי בקטגוריית "שיר הראפ הטוב ביותר".
1 של קלווין האריס, כולל הלהיט הבין-לאומי "Feels" בהשתתפות פארל ויליאמס, קייטי פרי וביג שון.
כאמנית, סטארה הוציאה פרויקט משותף עם דיפלו, בשם Starrah x Diplo (2017).
בשנת 2019, עבדה עם הזמרת-יוצרת האמריקאית מדונה, על אלבום האולפן הארבעה-עשר, Madame X.
במסגרת האלבום, עבדה על רצועת דמו בשם "Back That Up to the Beat".
השיר יצא לאור ב-30 בדצמבר 2022 בשירותים הדיגיטליים וזכה להצלחה ברחבי העולם וברשתות המדיה בפרט.
סטארה אושיציה (באוקראינית: Стара Ушиця; ברוסית: Старая Ушица, סטאראיה אושיצה; בפולנית: Stara Uszyca, סטארה אושיצה; ביידיש: אישיצע או אלט-אישיצע) היא עיירה במחוז חמלניצקי באוקראינה.
העיירה שוכנת בחבל פודוליה, במקום בו נהר אושיציה נשפך אל נהר דניסטר.
האזכור הראשון של היישוב הוא מ-1144, אז תחת השם אושיציה, כעיירה ואתר של מאבקי שליטה בין מנהיגי נסיכות האליץ' ורוס של קייב.
במאה ה-19 השם שונה ל"סטארה אושיציה" ("אושיציה הישנה") לאחר שנובה אושיציה ("אושיציה החדשה") הקרובה קיבלה את שמה.
ב-7 ביולי 1941, במהלך מלחמת העולם השנייה, העיירה נכבשה מברית המועצות על ידי גרמניה הנאצית במסגרת מבצע ברברוסה.
היא שוחררה על ידי הצבא האדום ב-29 במרץ 1944.
ראשיתה של הקהילה היהודית במקום במאה ה-19. ב-1847 נמנו במקום 675 יהודים, וב-1897 נמנו 583 יהודים, כ-14% מכלל האוכלוסייה.
ב-1926 האוכלוסייה היהודית גדלה לכאלף תושבים ופעל במקום קולחוז שהקים השלטון הסובייטי.
ערב מלחמת העולם השנייה ישבו בסטארה אושיציה 753 יהודים, כ-17% מכלל האוכלוסייה, ועוד כ-350 התגוררו בכפרים שמסביב לה.
לאחר הכיבוש הגרמני בקיץ 1941 הוטלו מגבלות על היהודים: הם חיו חייבים להסתובב עם מעין טלאי צהוב, נאסר עליהם לצאת מהעיירה וחלקם גויסו לעבודות כפייה.
במהלך 1942 אף הוקם מעין גטו מצומצם יותר.
ב-23 ביולי באותה שונה הגרמנים הורו ליודנראט המקומי לכנס את כלל היהודים בכיכר העיירה.
בעלי מלאכה שנצרכו לגרמנים ומשפחותיהם נשלחו לגטו של העיר קמניץ-פודולסקי (שמרבית יושביו נרצחו מספר חודשים לאחר מכן).
לאחר מכן הגרמנים החלו להצעיד את מאות היהודים שנותרו אל מחוץ לעיירה, תוך כדי שהם מוסרים להם שאף הם הולכים לאותו מקום.
במהלך הדרך צורפו לשיירה כ-100 יהודים מהעיירה סטודניציה .
בפועל הקבוצה, שמנתה בין 400 ל-700 יהודים לפי דיווחים שונים, הובלה לבור הריגה בשדה בקרבת הכפר הרושקה ושם הם נורו למוות.
ב-1962 ניצולי שואה שהתגוררו בסביבה הקימו אנדרטה בקרבת אתר הרצח.
סטארדאסט היא להקה צרפתית המורכבת מאלן בראקס, בנג'מין דיימונד ותומא בנגלטר.
הלהקה הייתה פעילה רק שנה אחת, בשנת 1998, כאשר הוציאה את הלהיט Music Sounds Better with You.
הלהקה מורכבת מאלן בראקס, בנג'מין דיימונד ותומא בנגלטר (חבר בצמד דאפט פאנק), שהתאחדו לשיתוף פעולה לשיר Music Sounds Better with You בשנת 1998. השיר בנוי סביב סאמפל של השיר Fate של צ'אקה קאן והשירה של בנג'מין דיאמונד.
הגרסה הראשונה נוגנה בהופעה חיה במועדון רקס, ב-11 בדצמבר 1997. לאחר ההופעה, השלישייה עבדה על השיר באולפן הביתי של בנגלטר, Daft House.
השיר שוחרר בלייבל של בנגלטר, Roulé.
בתחילת 1998 חולקו עותקים של הסינגל למספר תקליטנים בכנס מוזיקת החורף במיאמי, שם זכה השיר להצלחה גדולה.
לאחר מכן יצאו הרבה בוטלגים: כמה עשרות אלפי עותקים של השיר נמכרו באופן בלתי חוקי.
הסינגל שוחרר לבסוף בפורמט CD יחיד על ידי וירג'ין.
הקליפ, בבימויו של מישל גונדרי, שודר לראשונה ב-MTV.
השיר היה פופולרי מאוד בקרב תקליטנים, הוא נבחר לסינגל הדאנס הטוב ביותר של שנת 1998 על ידי קוראי המגזין הבריטי Mixmag.
בשנת 2018, 20 שנה לאחר שחרורו של Music Sounds Better with You, התאחדה הלהקה באולפן כדי לשחרר מהדורה מחודשת ששודרה בכל פלטפורמות הסטרימינג דרך חברת התקליטים Because Music ב-28 ביוני 2019. לרגל האירוע שוחררה גם גרסת ויניל מקסי.
סטארדאסט הופיעו רק ב-3 הופעות:
מועדון רקס, פריז, דצמבר 1997
כנס מוזיקת חורף במיאמי, מרץ 1998
רוקסטור, מונפלייה, כחלק מפסטיבל בוראליס, אוגוסט 1998
סטארגייט (Stargate) הוא הרכב מוזיקלי נורווגי שהוקם ב-1996 ומורכב מהמפיקים המוזיקליים טור אי.
ב-10 במרץ 2017, ההרכב הוציא, בשיתוף פעולה עם פינק וסיה, את הסינגל "Waterfall".
הסינגל זכה בתואר הקלטה מסוג זהב מ-ARIA.
כמו כן, השיר הגיע בשיאו למקום ה-30 ב-VG-lista, למקום השביעי במצעד שירי הדאנס קלאב, למקום ה-24 במצעד 40 השירים למבוגרים ולמקום ה-33 במצעד הפופ איירפליי.
ב-29 בספטמבר 2017, ההרכב התארח, לצד אלו בלאק בסינגל "Carry You Home" של טייסטו.
הסינגל הגיע בשיאו למקום ה-38 במצעד 40 הסינגלים ההולנדיים ולמקום ה-26 במצעד שירי הדאנס/אלקטרוני.
ב-22 ביוני 2018, ההרכב הוציא, בשיתוף פעולה עם קונגס וגולדן, את הסינגל "Be Right Here".
הסינגל הגיע בשיאו למקום ה-77 במצעד הסינגלים הצרפתי.
סטארגייט היא חברת בינה מלאכותית (AI) אמריקאית שנוצרה על ידי החברות אורקל, OpenAI, סופטבנק וחברת ההשקעות MGX.
החברה מתכננת להשקיע עד 500 מיליארד דולר בתשתית בינה מלאכותית בארצות הברית עד 2029. הפרויקט הוכרז ב-21 בינואר 2025, על ידי נשיא ארצות הברית דונלד טראמפ.
מסיושי סאן מכהן כיושב ראש החברה.
החברה הוכרזה במסיבת עיתונאים בבית הלבן ב-21 בינואר 2025, על ידי הנשיא דונלד טראמפ, לצד סם אלטמן מ-OpenAI, לארי אליסון מ-Oracle ומסאיושי סון מ-SoftBank.
טראמפ כינה אותו "פרויקט תשתית הבינה המלאכותית הגדול בהיסטוריה", מה שמצביע על כך שהוא ייעזר בהכרזות חירום כדי לזרז את פיתוח הפרויקט, במיוחד לגבי תשתית אנרגיה.
החברה הוקמה עם השקעה של 100 מיליארד דולר וזו עשויה להשקיע עד 500 מיליארד דולר עד 2029.
החברה בונה 10 מרכזי נתונים בטקסס, ובהמשך תתרחב למדינות נוספות, כאשר טראמפ אמר שהוא ישתמש בפקודות ביצוע כדי לסייע בבניית התשתית של החברה.
החברה החדשה טוענת שהיא תיצור יותר מ-100,000 מקומות עבודה בארצות הברית.
אלטמן אמר כי ל-SoftBank תהיה "האחריות הפיננסית" של החברה ול-OpenAI תהיה "האחריות התפעולית".
Arm, מיקרוסופט, אנבידיה, Oracle ו-OpenAI הם השותפים העיקריים בטכנולוגיה הראשונית.
OpenAI ומיקרוסופט החלו בתחילה לפתח מחשב-על מבוסס בינה מלאכותית בשם "Stargate" בשנת 2024.
סטארסקי והאץ' היא סדרת טלוויזיה משנות ה-70, אשר כללה 92 פרקים בני שישים דקות, ופרק פתיחה בן 90 דקות, ששודרה בארצות הברית ברשת ABC בין 30 באפריל 1975 ל-15 במאי 1979.
בישראל שודרה הסדרה בערוץ הראשון שהיה אז הערוץ היחיד, וזכתה להצלחה רבה.
עד סגירתו של ערוץ AXN בישראל, בשנת 2009, הסדרה שודרה שם ברצועת נוסטלגיה.
גיבורי הסדרה היו שני שוטרים מקליפורניה, דייוויד סטארסקי השחרחר (בגילומו של פול מייקל גלייזר), שהיה בעל חוכמת רחוב, סקרנות ילדותית ומזג סוער, ואופי מוחצן, וקן, "האץ'" האצ'ינסון, (בגילומו של דייוויד סול), הבלונדיני, ששיחק שוטר מאופק, אינטלקטואלי ומופנם.
השניים נהגו במכונית פורד גראן טורינו אדומה בעלת שתי דלתות, שעליה סומן פס לבן בולט, בדומה לסמל של נעלי נייקי.
המכונית, שכונתה "זברה 3", הייתה לאחד מסמלי הסדרה, ואחד מסמלי שנות ה-70.
הקשר של הבלשים אל העולם התחתון היה באמצעות מודיע שכונה "האגי בר", (בגילומו של אנטוניו פרגאס), שסיפק לרוב את הרגעים הקומיים בסדרה.
מפקדם של השניים היה קפטיין דובי, שגולם על ידי השחקן ברני המילטון, אם כי בפרק הפתיחה גולמה דמות זו על ידי השחקן ריצ'רד וורד.
הסדרה הייתה אלימה מאוד, וכללה לרוב עלילה בלתי מתוחכמת, בה נתקלים השניים בבעיה, ופותרים אותה, לרוב באלימות, אך תמיד תוך שיתוף פעולה, והומור פנימי, הנשען על השוני באישיותן של הדמויות.
הדמויות לא נמנעו מלבצע מחוות של חיבה פיזית זו כלפי זו, בניגוד למקובל בטלוויזיה של אותה התקופה, ולרוב הצהירו כי הם סמכו אך ורק זה על זה אל מול שאר העולם.
סאבטקסט הומוסקסואלי עדין זה הודגש בסרט הקולנוע שנעשה על פי הספר, אך בסדרה עצמה הוצגו סטארסקי והאץ' כזוג רווקים חובבי נשים, ואף רודפי נשים.
בשנת 1977 הכריחה מחאת הקהל כלפי רשת ABC להקטין את מינון האלימות בסדרה, וכותביה נאלצו ליצור עלילות אלימות פחות, ורומנטיות יותר.
כוכבה של הסדרה דעך באיטיות, ובשנת 1979 צולם הפרק האחרון.
בפרק זה נורה סטארסקי בידי פושע, ואף מת מוות קליני, אך קם לתחייה במהלך הסצנות האחרונות.
הסדרה נותרה בין הסדרות האהובות של שנות ה-70, והיא זוכה להקרנות מחודשות בערוצים שונים ברחבי העולם.
כוכביה, פול מייקל גלייזר ודייוויד סול, המשיכו בקריירות של משחק ובימוי, אך לא זכו להצלחה לה זכו בעת ששודרה הסדרה.
גלייזר סבל מטרגדיה אישית כאשר בשנת 1985 התגלה כי אשתו נדבקה בנגיף האיידס, בעת לידת בנם, וכי היא ושני ילדיו נגועים בנגיף.
לאחר מותם של אשתו וילדיו עמד גלייזר במשך שנים רבות בראש מוסד שהקים לטיפול בקטינים הנגועים בנגיף האיידס.
בשנת 2004 יצא אל המסכים סרט הקולנוע המבוסס על הסדרה, בכיכובם של בן סטילר (סטארסקי) ואוון וילסון (האץ').
רבים סבורים כי הסרט, על אף שהיה מצחיק ומותח, לא הצליח לשחזר את הקסם של סדרת הטלוויזיה, על אף שזו הייתה כוונתו.
הסרט הכניס 170,268,750 דולר ברחבי העולם בעוד שתקציב הפקה עמד על 60 מיליון דולר.
סטארסקי והאץ' הוא סרט קומדיה אמריקאי משנת 2004, המבוסס על סדרת טלוויזיה באותו השם.
הסרט בוים על ידי טוד פיליפס ומככבים בו בן סטילר ואוון וילסון, כמו כן בסרט מופיעים בתפקיד אורח שני השחקנים אשר שיחקו את סטארסקי והאץ' בסדרת הטלוויזיה המקורית.
דייוויד סטארסקי (בן סטילר), שוטר שלוקח את עבודתו ברצינות יתרה, וקן "האץ" האצ'ינסון (אוון וילסון), ההפך שלו ושוטר שלו קשרים עם פושעים מקומיים, חוברים ביחד כדי לעצור רשת ייצור והברחת סמים, שמטרתה ייצור סם שיהיה קל להבריח ברחבי המדינה.
סטארסקי והאץ' מצליחים להשיג דגימה מהסם, אך בדיקות המשטרה מעלות שזה בכלל לא סם, אלא ממתיק מלאכותי.
לאחר שהשניים בטעות צורכים את הסם, וחווים את השפעתו, הם מבינים שבדיקת המשטרה טעתה, ושהם לבדם צריכים לעצור את רשת ההברחה.
לשניים עוזרים חבריו הפושעים של האץ'.
רבים סבורים כי הסרט, למרות שהיה מצחיק ומותח, לא הצליח לשחזר את הקסם של סדרת הטלוויזיה, על אף שזו הייתה כוונתו.
סטארטרק (בתרגום חופשי: "מסע בין כוכבים") הוא סרט מדע בדיוני אמריקני משנת 2009 בבימויו של ג'יי ג'יי אברהמס, שנכתב על ידי רוברטו אורקי ואלכס קורצמן והופץ על ידי אולפני פרמאונט.
זהו הסרט האחד-עשר במספר בסדרת סרטי מסע בין כוכבים, ובו מככבות הדמויות הראשיות של סדרת הטלוויזיה המקורית של מסע בין כוכבים אשר מגולמות על ידי צוות שחקנים חדש.
הסרט עוקב אחר ג'יימס ט' קירק (כריס פיין) וספוק (זאכרי קווינטו) על סיפון ספינת החלל אנטרפרייז בזמן שהם נאבקים בנירו (אריק באנה), רומולאני מעתידם אשר מאיים על הפדרציה המאוחדת של כוכבי הלכת.
הסיפור מתרחש במציאות חלופית בשל מסע בזמן על ידי נירו וספוק המקורי (לנרד נימוי).
ציר הזמן החלופי נוצר במאמץ לשחרר את הסרט ואת הזיכיון מאילוצי המשכיות מבוססים תוך שימור על מרכיבי הסיפור המקוריים.
ציר הזמן החדש שנוצר עבור סרטי הטרילוגיה נקרא "ציר זמן קלווין" על שם ספינת החלל היו.אס.אס קלווין שהשמדתה יוצרת את ציר הזמן החלופי.
פיתוח הסיפור לסטארטרק החל עוד בשנת 1968, כאשר היוצר ג'ין רודנברי הכריז על רעיון להפקת פריקוול המבוסס על הסדרה המקורית.
הרעיון צץ מחדש באופן זמני בשנות ה-80 המאוחרות על ידי הארווי בנט כעלילה אפשרית לסרט שעתיד היה להפוך למסע בין כוכבים 6: הארץ הלא נודעת, אך נדחה לטובת פרויקטים אחרים של רודנברי.
לאחר הכישלון הביקורתי והמסחרי של מסע בין כוכבים: נמסיס וביטולה של סדרת הטלוויזיה מסע בין כוכבים: אנטרפרייז, מפיק הזיכיון ריק ברמן והתסריטאי אריק ג'נדרסן כתבו סרט לא מוגמר בשם מסע בין כוכבים: ההתחלה, אשר עלילתו הייתה אמורה להתרחש לאחר ימיה של מסע בין כוכבים: אנטרפרייז.
אולם, לאחר קרע שהתרחש בין התאגידים ויאקום וסי.בי.אס, נשיא פרמאונט לשעבר גייל ברמן שכנע את סי.בי.אס להפיק סרט עלילתי.
מגעים התקיימו עם אורקי וקורצמן, שניהם מעריצים של סדרת מסע בין כוכבים, לכתיבת הסרט, ועם אברמס לביימו.
קורצמן ואורקי השתמשו בהשראות מרומנים ותזות כמו גם הסדרה עצמה.
צילומים עיקריים החלו ב-7 בנובמבר 2007 והסתיימו ב-27 במרץ 2008. הסרט צולם במקומות שונים בקליפורניה ויוטה.
אברהמס נמנע משיטות צילום העושות שימוש במסכים ירוקים וכחולים, והעדיף להשתמש בתפאורות ובאתרי צילום במקום.
סודיות כבדה הקיפה את הפקת הסרט.
חברת Industrial Light & Magic יצרה ספינות דיגיטליות במיוחד בשביל הסרט, בניגוד לסרטים הקודמים בזיכיון.
הפקת הסרט הסתיימה בסוף שנת 2008.
סטארטרק קודם רבות בחודשים שקדמו ליציאתו לאקרנים.
הקרנות מיוחדות שקדמו ליציאתו הרשמית, התקיימו בערים נבחרות ברחבי העולם, כולל באוסטין שבטקסס, סידני שבאוסטרליה, וקלגרי שבאלברטה.
הסרט יצא לאור בארצות הברית ובקנדה ב-8 במאי 2009, וזכה לביקורות חיוביות מאוד.
המבקרים שבחו את פיתוח הדמויות בסרט כמו גם את עלילתו.
סטארטרק הפך להצלחה קופתית, והרוויח 385.7 מיליון דולרים ברחבי העולם.
הסרט היה מועמד למספר פרסים, כולל 4 פקסי אוסקר בטקס האוסקר ה-82, ובסופו של דבר זכה בקטגוריית האיפור הטוב ביותר, מה שהפך אותו לסרט מסע בין כוכבים הראשון אשר זכה בפרס אוסקר.
ה-DVD וה-Blu-Ray של הסרט יצאו לאור ב-17 בנובמבר 2009.
בעקבות ההצלחה של הסרט, חברי צוות השחקנים שלו חתמו על שני המשכים, מה שהופך את סטארטרק לראשון בטרילוגיה.
סרט המשך, האויב בתוכנו - סטארטרק יצא לאקרנים במאי 2013, כאשר אברהמס חזר כבמאי וקורצמן ואורקי חזרו ככותבים (בתוספת של מפיק סטארטרק ככותב גם כן).
בשנת 2233, ספינת החלל קלווין של פדרציית כוכבי הלכת המאוחדת יוצאת לחקור תופעת "סופת ברקים" בחלל.
ספינת חלל רומולאנית, הנראדה, מגיחה מן הסערה ותוקפת את הקלווין.
הקצין הראשון של הנראדה, אייל, דורש מקפטן הקלווין, רובאו, לעלות על סיפונה כדי לדון בהפסקת אש.
כאשר הוא מגיע, הוא נשאל בדבר קיומו של "השגריר ספוק" ומצהיר שאינו יודע דבר על קיומו, כמו גם על התאריך הכוכבי הנוכחי, דבר הגורר התקפת זעם של מפקד הנראדה, נירו, אשר הורג אותו וממשיך בתקיפת הקלווין.
הקצין הראשון של הקלווין, סגן המפקד ג'ורג' קירק, מורה על פינוי ספינת החלל מאנשי צוותה, ביניהם אשתו ההרה וינונה קירק, באמצעות מעבורות.
קירק מנווט את הקלווין במסלול התנגשות מול הנראדה במחיר חייו שלו, בזמן שווינונה יולדת במעבורת את בנם, ג'יימס טי.
שנים מאוחר יותר, בכוכב הלכת וולקן, מוזמן ספוק הצעיר להצטרף לאקדמיה המדעית של וולקן.
כאשר הוא מגלה שהאקדמיה רואה באמו האנושית אמנדה גרייסון כ"חסרון", הוא מחליט להצטרף לצי הכוכבים במקום.
בכדור הארץ, הופך קירק הצעיר לבחור פזיז אך אינטליגנטי.
לאחר קטטה בבר מקומי באיווה, בה מעורבים חבריה של הצוערת ניוטה אוהורה, פוגש קירק את הקפטן כריסטופר פייק.
פייק מעודד את קירק להתגייס לאקדמיית צי הכוכבים, שם הוא פוגש ומתיידד עם הרופא הציני לאונרד מק'קוי.
שלוש שנים מאוחר יותר, מאשים ספוק את הצוער קירק ברמאות במהלך סימולצית קוביאשי מארו.
הדיון המשמעתי נקטע כאשר צי כוכבים מקבל אות מצוקה מוולקן.
כאשר הצי העיקרי נמצא מחוץ לטווח, צוערים מגויסים לספינות חלל הממתינות במסלול סביב כדור הארץ.
מק'קוי וקירק עולים על ספינתו של פייק, האנטרפרייז.
כאשר הוא מבין כי "סופת הברקים" שנצפתה על ידי וולקן דומה לזו שהתרחשה בעת לידתו, משכנע קירק את פייק להעלות את המגינים ולהיערך למלכודת.
האנטרפרייז מגיעה לוולקן באיחור קל ומגלה את יתר הצי מושמד, ואת הנראדה קודחת בתוך הליבה של וולקן.